སྐབས་དེར།འཚོང་རྒྱག་དུས་རྔ་མོང་དང་དྲེལ་ལ་བརྟེན་ནས་ཚོང་ཟོག་སྐྱེལ་འདྲེན་བྱེད་དགོས།ལམ་ཐག་རིང་བའི་རྐྱེན་གྱིས་ས་རུབ་དུས་གང་ལ་ཐོན་ན་དེར་སྒར་བཏབ་ནས་ངལ་གསོ་དགོས།རྔ་མོང་དང་དྲེལ།གཡག་དང་འཁོར་གཡོག་སོགས་ཁྲི་ཁྲག་དུ་མས་གྲུབ་པའི་རྣམ་པ་དེ་ནི་ཇི་འདྲའི་བརྗིད་ཉམས་ཆེ་བ་ལ།ཚོང་བ་མང་བོ་རང་འགུལ་སྒོས་ཁོང་དང་མཉམ་འབྲེལ་བྱས་ཏེ་ཚོང་ལས་གཉེར་བའི་རེ་བ་ཞུས།དུས་དེ་ནས་བཟུང་ནོར་བུ་བཟང་བོ་རྒྱུ་ནོར་མང་པོ་ཐོབ།ཁོང་གིས་རྔ་མོང་སྟོང་ཕྲག་ལྷག་ལ་གསེར་དངུལ་རིན་ཆེན་མང་པོ་བཀལ་ནས་སྡོད་གནས་བསྐྱར་སྐྲུན་བྱས་ཏེ་མིང་ལ་ཕོ་བྲང་ནོར་བཟང་གླིང་ཀ་བཏགས།བསྐྱར་སྐྲུན་རྗེས་ཀྱི་ཕོ་བྲང་ནོར་བཟང་གླིང་ཀའི་ཕྱི་མཁར་ནི་ཞི་ཨན་མཁར་དང་འདྲ་ལ།ཞེང་ཚད་མཛོ་མོ་མཁར་ལས་ཀྱང་མཐུག་པས་བརྗིད་ཉམས་ཧ་ཅང་ཆེ།དེར་བརྟེན་ནས་ནོར་བུ་བཟང་བོའི་མཚན་སྙན་འབྲུག་སྒྲ་ཇི་བཞིན་ཕྱོགས་ཡོངས་ལ་ཁྱབ།